Era-Iliada_web	Mentretant, es aquèus s’estauen fèrms ath torn deth cadavre deth hilh de Meneti, sauvant eth madeish coratge e defenent-se damb es escuts de bronze; e Zèus enrodèc d’espessa broma es sòns reludents cascos, pr’amor que jamès auie auut en òdi ath hilh de Meneti mentre viuec e siguec servidor d’Aquilles, e alavetz vedie damb desplaser qu’eth cadavre podesse èster jogalha des gossets troians.